**JAVNA AGENCIJA ZA KNJIGO REPUBLIKE SLOVENIJE**, Metelkova 2b, 1000 Ljubljana, matična številka: 3367622000, davčna številka: 68569203, podračun pri UJP št.: 01100-6000027474, ki jo zastopa v. d. direktorja Sebastjan Eržen (v nadaljevanju: JAK)

in

**XX, XX, XX** (v nadaljevanju: izvajalec), ki ga zastopa XX, XX, matična številka XX, davčna številka XX, bančni račun št. XX, odprt pri banki XX, poslovalnica XX, XX

skleneta

**POGODBO št. 131125-21-XX**

**o financiranju in izvedbi kulturnega projekta**

**»Rastem s knjigo OŠ in SŠ 2021« z oznako JR7–RSK OŠ in SŠ–2021;**

**Področje RASTEM S KNJIGO ZA OSNOVNOŠOLCE (RSK OŠ)/ za leto 2021 oz.**

**Področje RASTEM S KNJIGO ZA SREDNJEŠOLCE (RSK SŠ) za leto 2021**

1. člen

Pogodbeni stranki ugotavljata, da je bil kulturni projekt »Rastem s knjigo OŠ in SŠ 2021«; Področje: Rastem s knjigo za osnovnošolce (RSK OŠ) za leto 2021/Rastem s knjigo za srednješolce (RSK SŠ) za leto 2021 (v nadaljevanju: »RSK OŠ 2021/RSK SŠ 2021«) izvajalca **XX**, izbran na podlagi Javnega ciljnega razpisa za izbor kulturnih projektov »Rastem s knjigo OŠ in SŠ 2021« (Uradni list RS, št. XX z dne XX; z oznako JR7–RSK OŠ in SŠ–2021) in uvrščen v program financiranja na predlog strokovne komisije za literarne prireditve in razvijanje bralne kulture z odločbo št. XX z dne XX.

2. člen

S to pogodbo se JAK zavezuje, da bo financirala, izvajalec pa, da bo izvedel kulturni projekt »Rastem s knjigo OŠ in SŠ 2021«; Področje: »RSK OŠ 2021/RSK SŠ 2021«, določen v 4. členu te pogodbe.

Izvajalec bo kulturni projekt »RSK OŠ 2021/RSK SŠ 2021« izvedel skladno s prijavo na javni razpis v šolskem letu 2021/2022.

JAK bo financirala kulturni projekt »RSK OŠ 2021/RSK SŠ 2021« skladno z namenom, cilji in kriteriji javnega razpisa JR7–RSK OŠ in SŠ–2021.

3. člen

Predmet pogodbe je ureditev medsebojnih pravic in obveznosti pogodbenih strank glede financiranja knjižne izdaje z naslovom **XX, avtorja/ev XX**.

Izvajalec bo knjigo z naslovom XX dobavil najkasneje **do 20. avgusta 2021** v nakladi XX izvodov, skladno s prijavo na javni razpis JR7–RSK OŠ in SŠ–2021 in 6. členom te pogodbe.

Izvajalec bo JAK za potrebe izobraževalnih delavnic projekta »Rastem s knjigo OŠ in SŠ 2021«, ki bodo potekale v letu 2021, zagotovil XX število izvodov izbrane knjige, po prejemu odločbe o izboru, v skladu s predhodnim dogovorom pred podpisom te pogodbe.

V primeru, da izvajalec naknadno ugotovi, da v pogodbeno določenem roku ne bo mogel izvesti dobave knjige, je dolžan o razlogih za zamudo oziroma nezmožnost izpolnitve pogodbe nemudoma obvestiti JAK in v obrazložitvi utemeljiti podaljšanje roka dobave knjige, saj v nasprotnem primeru izgubi pravico do sredstev po tej pogodbi.

Točen kraj in čas dobave izbrane knjige boste pogodbenici določili najkasneje do 10. avgusta 2021.

4. člen

JAK bo na podlagi te pogodbe financirala naslednji kulturni projekt:

|  |  |
| --- | --- |
| **Izvajalec** | **XX** |
| **Naslov knjige** | **XX** |
| **Avtor/ji besedila/ilustracije** | **XX** |
| **Odkupna naklada (število izvodov)** | **XX izvodov** |
| **Avtorski honorar za avtorja/e**  **(bruto vrednost)** | **XX EUR** |
| **Financiranje JAK - skupaj** | **XX EUR** |

JAK bo zagotovila izvajalcu sredstva za izvedbo kulturnega projekta »RSK OŠ 2021/RSK SŠ 2021« za leto 2021 v višini **XX EUR** v skladu s 5. členom pogodbe.

Višina sofinanciranja JAK kot posrednega proračunskega uporabnika se lahko spremeni v primeru spremembe državnega proračuna (rebalansa proračuna za leto 2021) oz. drugih javno-finančnih ukrepov države v letu 2021.

5. člen

JAK bo izvajalcu nakazala pogodbena sredstva iz 4. člena te pogodbe v 30-ih dneh po popolno izpolnjenih posamičnih zahtevkih za izplačilo na obrazcu JAK z naslednjo predvideno dinamiko izplačil:

* predplačilo: **30 %** pogodbene vrednosti,
* preostanek pogodbenih sredstev: **70 %**.

Zadnji zahtevek za izplačilo mora izvajalec predložiti JAK **najkasneje do 10. novembra 2021.**

Pogoj za nakazilo sredstev izvajalcu so pravilno izpolnjeni zahtevki na predpisanih obrazcih, objavljenih na spletni strani JAK, ki jih predhodno potrdi skrbnik pogodbe. Pogoj za izstavitev zahtevka za predplačilo je obojestranski podpis pogodbe. Pogoj za izstavitev zahtevka za izplačilo preostanka pogodbenih sredstev je dostava knjig in potrditev prevzema naklade s strani JAK.

Za predplačilo (30 % pogodbene obveznosti) izvajalec izstavi pravilno izpolnjen predpisan obrazec zahtevka za predplačilo.

K zahtevku preostanka pogodbenih sredstev mora izvajalec priložiti kopije verodostojnih listin o nastalih **in plačanih** upravičenih stroških kulturnega projekta v višini predplačila **IN** kopije verodostojnih listin o nastalih upravičenih stroških kulturnega projekta (prevzete finančne obveznosti) v višini obroka, ki ga zahteva ter izpolniti končno poročilo v okviru zahtevka.

Med upravičene stroške sodijo:

* avtorski honorarji,
* stroški tiska,
* stroški organizacije kulturnega projekta,
* stroški promocije kulturnega projekta.

Kot upravičeni stroški se priznajo vrednosti stroškov, izkazane na računu, vendar brez obračunanega davka na dodano vrednost (DDV). Upošteva se neto vrednost računa, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost, Uradni list RS, št. 13/11 in nasl.).

V kolikor bo JAK kadarkoli v času izvajanja kulturnega projekta ali kasneje ugotovila, da je izvajalec račun, ki ga je uveljavil kot strošek tega kulturnega projekta, uveljavil še v kateremkoli drugem projektu/programu, ki ga financira JAK, bo prenehala obveznost JAK do prejemnika sredstev, prejemnik sredstev pa bo moral že prejeta sredstva vrniti na račun JAK, skupaj z zamudnimi obrestmi.

JAK bo finančna sredstva, določena v 4. členu pogodbe, nakazala na bančni račun izvajalca št. XX, odprt pri banki XX, poslovalnica XX.

Izvajalec lahko črpa finančna sredstva za leto 2021 po tej pogodbi v proračunskem letu 2021.

6. člen

Izvajalec je dolžan na zunanji platnici knjige ali v kolofonu navesti, da gre za darilno izdajo knjige; v kolofonu mora navesti naklado, v kateri je bila knjiga natisnjena, in navesti Javno agencijo za knjigo Republike Slovenije kot financerja, in sicer na isti strani knjige, kot je navedba CIP-Kataložni zapis o publikaciji.

Izvajalec mora:

* nad kolofonom natisniti **logotip JAK** in **logotip projekta »Rastem s knjigo«** in pod notranjim naslovom (na 2. ali 3. strani) natisniti **kratko besedilo**, ki ga JAK predloži izvajalcu ob podpisu pogodbe;
* na začetku knjige dodati **spremno/uvodno besedo avtorja**, kot nagovor in spodbudo sedmošolcem/srednješolcem za branje knjige;
* **pred oddajo knjige v tisk v potrditev na JAK predložiti maketo knjige** (iz katere je razvidna kvaliteta knjige – broširana vezava z zavihki, kvaliteta papirja) in **postavitev naslovnice in notranje strani knjige**, ki bo identična izbrani natisnjeni knjigi izvajalca z dodanimi elementi, zahtevanimi s strani JAK v prvi in drugi alineji;
* **najprej v potrditev na JAK predložiti predlog vsebine predstavitvenega filma** in nato pripraviti **predstavitveni** **film** (dolžine cca 5 minut) o vsebini knjige z avtorjem, lahko tudi urednikom knjige najkasneje do 1. septembra 2021 in pridobiti potrditev JAK pred objavo končnega izdelka na spletu.
* pred oddajo plakatov v tisk pridobiti potrditev s strani JAK in natisniti **200 izvodov plakatov (v barvni tehniki, format najmanj v velikosti 48 x 68 cm)** **naslovnice izbrane knjige** v okviru projekta »RSK OŠ 2021/RSK SŠ 2021« ter plakate dostaviti JAK za promocijo projekta, skupaj z izvodi knjig, najkasneje do 20. avgusta 2021.

Izvajalec zagotavlja, da bo vsak izvod knjige zavarjen v PVC folijo.

Izvajalec je dolžan JAK zagotoviti tudi izdelavo in prost dostop izbrane knjige v epub formatu za ranljive ciljne skupine (osebe z različnimi stopnjami okvar vida in drugimi oviranostmi, ki vplivajo na bralno percepcijo). Prost dostop ne pomeni splošen prost dostop na distribucijskih platformah za e-knjige.

Izvajalec se zaveže, da bo pri predstavitvah kulturnega projekta v slovenski in mednarodni javnosti navajal Javno agencijo za knjigo Republike Slovenije kot financerja projekta »RSK OŠ 2021/RSK SŠ 2021« iz te pogodbe in je **dolžan objaviti logotip JAK in logotip projekta »Rastem s knjigo«,** objavljen na spletni strani.

Izvajalec soglaša, da JAK javno objavi podatke o financiranem projektu izvajalca. Izvajalec dovoli JAK objavljanje naslovnice ter vsebinske predstavitve izbrane knjige v promocijske namene projekta »Rastem s knjigo«.

Izvajalec je dolžan skleniti z avtorjem besedila avtorsko pogodbo vsaj v višini avtorskega honorarja, ki je predviden v 4. členu te pogodbe.

7. člen

Izvajalec lahko uporabi prejeta sredstva le za namen, določen s to pogodbo. JAK lahko odstopi od pogodbe, če izvajalec ni porabil sredstev skladno z namenom, določenim s to pogodbo, ali če se izvajalec ni držal roka dobave knjige iz 3. člena te pogodbe ali se ni držal pogodbenih določil glede dobave knjige iz 6. člena te pogodbe.

JAK ima pravico kadarkoli preverjati namensko porabo sredstev, izplačanih po tej pogodbi, ter preverjati dokumentacijo, povezano s pogoji in kriteriji, navedenimi v javnem razpisu iz 1. člena te pogodbe.

V primeru:

- nenamenske porabe po tej pogodbi dodeljenih sredstev,

- ugotovitve, da je izvajalec sredstva pridobil na podlagi neresničnih podatkov,

- da izvajalec sredstev krši druga določila te pogodbe,

je izvajalec dolžan, v roku 30 dni od poziva JAK, vrniti prejeta sredstva oziroma sorazmerni del prejetih sredstev skupaj z zakonitimi zamudnimi obrestmi, natečenimi od dneva izplačila sredstev do dneva vračila.

8. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

9. člen

S strani JAK je skrbnica te pogodbe Tjaša Urankar Dornik.

S strani izvajalca je skrbnik te pogodbe XX.

10. člen

Pogodbeni stranki sta soglasni, da je izpolnitev te pogodbe vezana na proračunske zmogljivosti JAK kot posrednega proračunskega uporabnika. JAK lahko spremeni pogodbo, če se bistveno spremenijo okoliščine in pogoji za izvajanje pogodbe. Morebitne spremembe pogodbenih določil bosta pogodbeni stranki urejali z aneksi k tej pogodbi.

11. člen

Morebitne spore, ki bi nastali pri izvajanju pogodbe, bosta pogodbeni stranki reševali sporazumno. V primeru, da spora ne bi mogli rešiti sporazumno, bo o njem odločalo stvarno pristojno sodišče v Ljubljani.

12. člen

Ta pogodba stopi v veljavo z dnem, ko jo podpišeta obe pogodbeni stranki.

Pogodba je sestavljena v treh (3) istovetnih izvodih, od katerih prejme izvajalec en (1) izvod, JAK pa dva (2) izvoda.

|  |  |
| --- | --- |
| Pogodbena stranka: | Pogodbena stranka: |
| XX | Javna agencija za knjigo Republike Slovenije |
| Zastopnik | v. d. direktorja |
| XX, XX | Sebastjan Eržen |
|  |  |
| Datum podpisa:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Datum podpisa:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Številka zadeve: XX